অসুস্থ বিজেপি নেত্রী অগ্নিমিত্রা পল, ভর্তি হাসপাতালে

ওয়েব ডেস্ক: হাসপাতালে ভর্তি বিজেপি নেত্রী অগ্নিমিত্রা পল (Agnimitra Paul)। বুধবার আচমকাই শ্বাসকষ্ট শুরু হয় নেত্রীর। পরিস্থতি গুরুতর হলে মধ্যরাতেই হাসপাতালে ভর্তি করা হয় তাঁকে। বর্তমানে বাইপাসের ধারের একটি বেসরকারি হাসপাতালে চিকিৎসাধীন বিজেপি নেত্রী।

সূত্রের খবর, আসানসোলে বেশকিছু কর্মসূচি ছিল বিজেপি নেত্রীর। তবে হঠাৎ শ্বাসকষ্ট শুরু হয় তাঁর। পরিস্থিতি গুরুতর হওয়ায় তাঁকে কলকাতায় ফিরিয়ে নিয়ে আসা হয়। বুধবার মধ্যরাতেই তাঁকে বাইপাসের ধারের একটি বেসরকারি হাসপাতালে ভর্তি করা হয়। শুরু হয় চিকিৎসা। হাসপাতাল সূত্রে জানা গিয়েছে, বর্তমানে বিজেপি বিধায়কের অবস্থা স্থিতিশীল। হাসপাতালে চিকিৎসা চলার কারণে বিজেপি বিধায়কের সমস্ত কর্মসূচি বাতিল করা হয়েছে।

উল্লেখ্য, বিজেপির যাবতীয় কর্মসূচিতে যোগ দেন বিজেপি নেত্রী। রাজনীতিতে সক্রিয় মুখ। শুক্রবার ৩টি মেট্রো রুটের উদ্বোধনে কলকাতায় আসছেন প্রধানমন্ত্রী নরেন্দ্র মোদি। উদ্বোধন উপলক্ষ্যে প্রধানমন্ত্রীর সভায় আমন্ত্রন পেয়েছেন বিজেপি নেতা-নেত্রীরা। কিন্তু অসুস্থতার কারণে অগ্নিমিত্রা পলকে সেই সভায় দেখা যাবে কি না তা এখনও স্পষ্ট নয়। হাসপাতাল থেকে কবে ছুটি পাবেন তাও এখনও জানা যায়নি।

দেখুন অন্য খবর